EkBass/fiwiki-20250220-pages-articles huggingface dataset:
DVD (Mokoma)

DVD on Mokoma-yhtyeen DVD-julkaisu vuodelta 2004. Se sijoittui parhaimmillaan Suomen DVD-listan ensimmäiseksi ja palkittiin vuonna 2006 kultalevyllä. DVD:n rungon muodostaa Mäntit tien päällä -kiertuedokumentti, joka sisältää 19 kappaletta livesoittoa yhtyeen kolmesta esiintymisestä vuosilta 2003 ja 2004. Konsertit esittelevät yhtyeen varsin erilaisissa olosuhteissa: metallifestivaalin päälavalla, kongressikeskuksen suuressa salissa ja ahtaassa klubissa. Konserteista ensimmäisessä mukana on vielä yhtyeen kolmella ensimmäisellä albumilla bassoa soittanut Heikki Kärkkäinen. Livesoiton lomassa kuvataan yhtyeen kiertue-elämää tien päällä ja konserttipaikkojen takahuoneissa, ja dokumentin lopuksi yhtye vetäytyy rantamökille pohtimaan mennyttä ja tulevaa. Lisämateriaalina DVD:llä on kuusi musiikkivideota yhtyeen uran varrelta sekä kolme audioraitaa, joista yksi on Tämän maailman ruhtinaan hovi -albumilta pois jäänyt ennenjulkaisematon ”Uusi Aatami, uusi Eeva”. DVD:tä on arvioissa kiitetty muun muassa monipuolisuudestaan sekä yhtyeen karjalaishuumorin esiintuomisesta.Kaartinen, Niko: Levyarvio 16.12.2004. Imperiumi.net. Viitattu 28.1.2008. == Sisältö == Keikkareissu: Mäntit tien päällä * Tuska-festivaali, Helsinki (2003) # Vainottu # Kasvot kohti itää # Teon teoriaa # Houkka # Takatalvi * Dipoli, Espoo (2004) # Minä elän! # Kiellän itseni # Tämän maailman ruhtinaan hovi # Mene ja tiedä # Seitsemän sinetin takana # Vade retro, Satana! # Haudan takaa # Hiljaisuuden julistaja # Punainen kukko * Bar 68, Jyväskylä (2004) # Toista maata # Poltetun maan taktiikkaa # Uni saa tulla # Väsynyt Atlas # Viholliset Promovideot # Kasvan (1998) # Rajapyykki (2001) # Takatalvi (2003) # Punainen kukko (2003) # Haudan takaa (2004) # Minä elän! (2004) Audioraidat # Uusi Aatami, uusi Eeva # Lupaus (livenä Dipolissa 30. syyskuuta 2004) # Haudan takaa (livenä Bar 68:ssa 1. lokakuuta 2004) == Yhtyeen kokoonpano == * Kuisma Aalto – kitara, taustalaulu * Marko Annala – laulu * Janne Hyrkäs – rummut * Santtu Hämäläinen – basso * Tuomo Saikkonen – kitara, taustalaulu Tuska-esiintymisessä bassoa soittaa Heikki Kärkkäinen. == Lähteet == Luokka:Mokoma Luokka:Vuoden 2004 konserttitallenteet Luokka:Musiikki-DVD:t
Odd Hassel

Odd Hassel (17. toukokuuta 1897 Oslo, Norja – 11. toukokuuta 1981 Oslo, Norja) oli norjalainen kemisti. Hän sai Nobelin kemianpalkinnon vuonna 1969 varausta siirtävien yhdisteiden tutkimuksesta. Hän sai palkinnon puoliksi Derek Bartonin kanssa. Hassel aloitti kemian, matematiikan ja fysiikan opinnot Oslon yliopistossa vuonna 1915 ja hän valmistui sieltä vuonna 1920. Oltuaan vuoden Etelä-Euroopassa hän vietti jonkin aikaa Münchenissä professori Kazimierz Fajansin johtamassa laboratoriossa. Siellä hän tutki adsorptioindikaattoreita. Muutettuaan Berliiniin Hassel työskenteli Kaiser Wilhelm -instituutissa röntgenkristallografian parissa. Siellä ollessaan hän saavutti filosofian tohtorin arvon Fritz Haberin johdolla. Vuosina 1925-1964 hän toimi Oslon yliopistossa. Hasselin päämielenkiinto suuntautui epäorgaaniseen kemiaan. 1930-luvulta eteenpäin hän tutki myös orgaanisten yhdisteiden kuten sykloheksaanin ja samankaltaisten yhdisteiden rakenteita. Hassel oli juuri julkaissut pienen tutkimuksen sykloheksaanin konformaatioisomeereista, kun natsit veivät hänet Grinin keskitysleirille. Hän vapautui sieltä vuonna 1944. 1950-luvulla Hassel aloitti tutkimukset varausta siirtävien yhdisteiden rakenteista. == Aiheesta muualla == * elämäkerta Nobel-säätiön sivuilla Luokka:Nobelin kemianpalkinnon saajat Luokka:Norjalaiset kemistit Luokka:Oslon yliopiston professorit Luokka:Vuonna 1897 syntyneet Luokka:Vuonna 1981 kuolleet
Gaspard Ulliel

Gaspard Ulliel (25. marraskuuta 1984 Boulogne-Billancourt, Ranska – 19. tammikuuta 2022 Grenoble, Ranska) oli ranskalainen näyttelijä ja malli. Hänen tunnetuimpia roolejaan ovat Hannibal Lecter elokuvassa Nuori Hannibal ja Manech elokuvassa Pitkät kihlajaiset. Ulliel loukkaantui vakavasti lasketteluonnettomuudessa 18. tammikuuta 2022. Hän kuoli seuraavana päivänä sairaalassa Grenoblessa. == Filmografia == *Mission protection rapprochée (1997) (televisioelokuva) *Bonnes vacances (1998) (televisioelokuva) *Alias (1999) (lyhytelokuva) *Le refuge (televisiosarja) *La bascule (1999) (televisioelokuva) *Juliette (1999) (televisioelokuva) *Julien l'apprenti (2000) (televisioelokuva) *Susien klaani (2001) *L'oiseau rare (2001) (televisioelokuva) *Kesä kaikilla (2002) *Les égarés (2003) *The Tulse Luper Suitcases, Part 2: Vaux to the Sea (2004) *Pitkät kihlajaiset (2004) *Le dernier jour (2004) *La maison de Nina (2005) *Pariisi, rakkaudella (2006) *Jacquou le croquant (2007) *Nuori Hannibal (2007) *La troisième partie du monde (2008) *Un barrage contre le Pacifique (2008) *Le premier cercle (2009) *The Vintner’s Luck (2009) *Ultimatum (2009) *La princesse de Montpensier (2010) *L'art d'aimer (2011) *Tu honoreras ta mère et ta mère (2012) *Les Cinq Légendes (2012) *Saint Laurent (2014) == Palkinnot == Ulliel oli ehdokkaana Lupaavimman näyttelijän César-palkinnon saajaksi vuosina 2002 ja 2003. Vuonna 2004 hän voitti kyseisen palkinnon elokuvasta Pitkät kihlajaiset. == Lähteet == Luokka:Ranskalaiset mallit Luokka:Ranskalaiset näyttelijät Luokka:Vuonna 1984 syntyneet Luokka:Vuonna 2022 kuolleet
The Fairy Queen

The Fairy Queen on Henry Purcellin vuonna 1692 säveltämä ”puoliooppera”, joka pohjautuu William Shakespearen näytelmään Kesäyön unelma. Partituurin kokonaispituus on yli kaksi tuntia. == Lähteet == Luokka:Englanninkieliset oopperat Luokka:1690-luvun musiikkiteokset Luokka:Henry Purcellin teokset
Festimad

Festimad on Madridin alueella Espanjassa vuodesta 1994 lähtien järjestetty vaihtoehtomusiikkiin keskittynyt festivaali. Tapahtuma on nykyään kaksipäiväinen ja se sijoittuu yleensä toukokuun viimeiseen viikonloppuun. Samaan aikaan järjestetään myös useita rinnakkaistapahtumia kuten Performa, Graffiti, Universimad, Fotomad ja Cinemad. Festimad on Festival Internacional de Benicàssimin ohella Espanjan vanhimpia rockfestivaaleja. Festimadin järjestää voittoa tavoittelematon kulttuuriyhdistys CreAcción, joka toimii Madridin alueen kulttuuri- ja liikuntaviraston alaisuudessa. == Aiheesta muualla == * Festimadin sivusto Luokka:Madridin itsehallintoalue Luokka:Rockfestivaalit Luokka:Espanjan tapahtumat
Benetton B187

Benetton B187 on Formula 1 -auto, jolla Benetton Formula -talli kilpaili kaudella . Auton suunnittelusta vastasi Rory Byrne ja se oli historian toinen Benettonin valmistama F1-auto. Voimanlähteenä autossa oli Fordin valmistama 1,5-litrainen kuusisylinterinen tuplaturbomoottori. Autoa ajoivat kilpailuissa italialainen Teo Fabi ja belgialainen Thierry Boutsen. == Saavutukset == Molemmat kuljettajat ylsivät autolla kertaalleen palkintosijoille. Boutsen ajoi kolmanneksi Itävallan GP:ssa ja Fabi ajoi myös kolmanneksi kauden päättäneessä Australian GP:ssa. San Marinon GP:ssa Fabi osoitti hyvää vauhtiaan ajamalla kilpailun nopeimman kierroksen. Tallin kauden parhaasta aika-ajosijoituksesta vastasi kuitenkin Boutsen ajamalla kolmanteen lähtöruutuun Japanin GP:ssa. Boutsen olikin yleensä vahvempi aika-ajoissa, kun hän päihitti Fabin 13 kertaa 16 mahdollisesta. Valmistajien MM-sarjassa Benetton sijoittui viidenneksi 28 pisteellä. == Teknisiä tietoja == *Moottori: Ford TEC 1 497 cc (1.5 l) 120° V6T, teho n. 850–1000 hv, 11000–12000 RPM, 4 venttiiliä/sylinteri (24v), DOHC, tuplaturbo *Vaihdelaatikko: *Renkaat: Goodyear *Polttoaine: Mobil *Auton kuivapaino: 540 kg *Polttoainetankin tilavuus: 195 L ==Formula 1 -tulokset== (lihavointi tarkoittaa paalupaikkaa ja kursivointi kilpailun nopeinta kierrosta.) Vuosi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 Pisteet Sijoitus 1987 Benetton Ford V6T BRA SMR BEL MON USE FRA GBR GER HUN AUT ITA POR ESP MEX JPN AUS 28 5. Teo Fabi Kesk. Kesk. Kesk. 8 Kesk. 5 6 Kesk. Kesk. 3 7 4 Kesk. 5 Kesk. Kesk. Thierry Boutsen 5 Kesk. Kesk. Kesk. Kesk. Kesk. 7 Kesk. 4 4 5 14 Kesk. Kesk. 5 3 == Lähteet == Luokka:Formula 1 -kausi 1987 Luokka:Benettonin Formula 1 -autot
OKX

Stereogum Presents... OKX: A Tribute to OK Computer on ilmainen, ladattavissa oleva tribuuttialbumi, joka on tehty Radioheadin ylistetyn OK Computerin kunniaksi. Albumi tuli ladattavaksi internetistä kymmenen vuotta albumin julkaisun jälkeen heinäkuussa 2007 Stereogumin sivustoilta. Kappaleet esittää eri yhtyeet, kuten Cold War Kids, My Brightest Diamond ja The Twilight Sad. == Kappaleet == (Kaikki kappaleet kirjoittaneet Thom Yorke, Jonny Greenwood, Phil Selway, Ed O'Brien ja Colin Greenwood.) #”Airbag”, esittäjänä Doveman – 5.50 #”Paranoid Android”, esittäjänä Slaraffenland – 5.46 #”Subterranean Homesick Alien”, esittäjänä Mobius Band – 4.12 #”Exit Music (For a Film)”, esittäjänä Vampire Weekend – 3.55 #”Let Down”, esittäjänä David Bazan's Black Cloud – 5.53 #”Karma Police”, esittäjänä John Vanderslice – 4.00 #”Fitter Happier”, esittäjänä Samson Dalonoga feat. The Found Sound Orchestra – 2.01 #”Electioneering”, esittäjänä Cold War Kids – 3.20 #”Climbing Up the Walls”, esittäjänä The Twilight Sad – 5.22 #”No Surprises”, esittäjänä Marissa Nadler feat. Black Hole Infinity – 4.40 #”Lucky”, esittäjänä My Brightest Diamond – 4.14 #”The Tourist”, esittäjänä Flash Hawk Parlor Ensemble – 5.56 ===B-puolet=== #”No Surprises”, esittäjänä Northern State – 3.34 #”Polyethylene (Parts 1 & 2)”, esittäjänä Chris Walla – 4.21 == Aiheesta muualla == *Stereogumin sivu OKX:lle, josta OKX on ladattavissa ilmaiseksi. Luokka:Tribuuttialbumit Luokka:Vuoden 2007 albumit Luokka:Indie rock -albumit
Ješiva

Ješiva () on juutalainen koulu, jossa voi opiskella Tooraa, Mišnaa ja Talmudia. Tavallisesti ješivat ovat ortodoksijuutalaisia, pojille ja miehille tarkoitettuja instituutioita. Vastaava tytöille ja naisille tarkoitettu oppilaitos on midraša, vaikka nykyään ješiva-sanaa voidaan käyttää myös kouluista, joissa opiskelee naisia. Käsite ješiva ketana ("pieni ješiva") viittaa nuoremmille, noin lukioikäisille pojille tarkoitettuun kouluun, ješiva gedola ("suuri ješiva") taas tätä vanhempien oppilaiden oppilaitokseen. Jo naimisissa olevien miesten ješivaa kutsutaan nimellä kollel. Perinteisesti kaupungin rabbi saattoi pitää synagogan yhteydessä koko- tai osapäiväisiä oppilaita, joiden elatus maksettiin yhteisön varoista. Päätettyään opintonsa nämä oppilaat saattoivat halutessaan jatkaa rabbeiksi opiskelua. == Aiheesta muualla == * Jewish Encyclopedia: Yeshibah Luokka:Juutalaisuuden käytännöt Luokka:Uskonto ja koulutus
HL Rannikko

HL Rannikko (aikaisemmat nimet Luoto vuoteen 1920 saakka, ja Rannikko I vuoteen 1932 saakka) oli Perämeren yhteysalusliikenteeseen tarkoitettu pieni höyrylaiva, joka rakennettiin Oulun Konepajalla järjestysnumerolla 114 ja laskettiin vesille elokuussa 1911.Autio, s. 53 Luovutuksen yhteydessä laivalla tehtiin koeajo Oulujokisuistosta Laitakariin, jolloin matkalla oli mukana omistajien ja konepajan edustajien lisäksi sanomalehtitoimittajia. Aluksen pituus oli 65 jalkaa ja kuusi tuumaa, suurin leveys oli 14 jalkaa ja suurin syväys kaksi ja puoli jalkaa.Autio, s. 54 Aluksen höyrykoneen teho oli 60 indikoitua hevosvoimaa, suurin nopeus noin kymmenen solmua (noin 18,5 km/h), ja se saattoi kuljettaa 97 matkustajaa. Vuoteen 1920 saakka alusta käytettiin pääasiassa Oulun ja Hailuodon väliseen yhteysliikenteeseen.Autio, s. 56 Kahdesti viikossa alus lisäksi poikkesi Lumijoella. Kun Hailuodon Höyryveneosuuskunnan tilaama uusi HL Hailuoto aloitti liikennöinnin Hailuodon ja Oulun kauppatorin välillä vuonna 1920, siirtyi HL Luoto Oulun ja Iin väliselle rannikkoreitille,Autio, höyrylaiva Luodon aikataulu s. 59 ja sen nimeksi tuli aluksi Rannikko I ja vuonna 1932 nimi muutettiin edelleen muotoon Rannikko.Autio, s 48. ==Lähteet== * Luokka:Höyrylaivat Luokka:Hailuodon liikenne Luokka:Oulun historia Luokka:Perämeri
Outworld (yhtye)

Outworld on progressiivinen metallia soittava yhtye. Sen toiminta aloitettiin 1997 kitaristi Rusty Cooleyn johdolla. ==Historia== Yhtyeen ensimmäinen kokoonpano oli pianisti Bobby Williamson, kitaristi Rusty Cooley, rumpali Darren Davis ja basisti Brent Marches. Ensimmäiseksi he tekivät instrumentaalista musiikkia. ==Kokoonpano== ===Nykyiset jäsenet=== * Rusty Cooley − kitara * Shawn Kascak − basso * Matt Mckenna − rummut ===Entiset jäsenet=== * Kelly Carpenter − laulu(2002-2006) * Carlos Zema − laulu (2006-2008) * Darren Davis − rummut (1997-2003) * Brent Marches − basso (1997-2003) * Bobby Williamson − kosketinsoitin (1997-2008) * Stephen Vance − rummut * Mikey Lewis − rummut * Shane Dubose − basso * Jeff Huerta − rummut ==Diskografia== * * * == Aiheesta muualla == * Virallinen sivusto * virallinen Outworld MySpacessa * Outworld Encyclopaedia Metallumissa Luokka:Brittiläiset progressiiviset metalliyhtyeet
Thunder Seven

Thunder Seven on Triumphin seitsemäs studioalbumi. Albumi on julkaistu 1984. Thunder Seveniä on myyty huhtikuuhun 2003 mennessä yli 500 000 kappaletta. ==Kappalelista== # "Spellbound" – 5:12 # "Rock Out, Roll On" – 5:10 # "Cool Down" – 4:49 # "Follow Your Heart" – 3:32 # "Time Goes By" – 5:57 # "Midsummer's Daydream" – 1:40 # "Time Canon" – 1:32 # "Killing Time" – 4:15 # "Stranger in a Strange Land" – 5:11 # "Little Boy Blues" – 3:33 Kaikki kappaleet Emmett, Levine and Moore. ==Muusikot== * Rik Emmett - kitara, laulu * Gil Moore - rummut, laulu * Michael Levine - bassokitara, koskettimet Luokka:Triumphin albumit Luokka:Vuoden 1984 albumit
Stages (Triumphin albumi)

Stages on Triumphin livealbumi. Muut kappaleet on nauhoitettu eri keikoilta 1981–1984. Albumilla on myös kaksi uutta studiokappaletta: "Mind Games" ja "Empty Inside". ==Kappaleet (LP ja kasetti)== # "When the Lights Go Down" – 5:56 # "Never Surrender" – 6:43 # "Allied Forces" # "Hold On" – 4:21 # "Magic Power" – 6:12 # "Rock & Roll Machine" – 10:20 # "Lay It on the Line" – 5:03 # "A World of Fantasy" – 4:15 # "Druh Mer Selbo" # "Midsummer's Daydream" – 2:43 # "Spellbound" – 3:56 # "Follow Your Heart" – 3:37 # "Fight the Good Fight" – 7:36 # "Mind Games" – 4:46 # "Empty Inside" – 3:58 ==Kappaleet (alkuperäinen CD)== # "When the Lights Go Down" – 5:56 # "Never Surrender" – 6:43 # "Hold On" – 4:21 # "Magic Power" – 6:12 # "Rock & Roll Machine" – 10:20 # "Lay It on the Line" – 5:03 # "A World of Fantasy" – 4:15 # "Midsummer's Daydream" – 2:43 # "Spellbound" – 3:56 # "Follow Your Heart" – 3:37 # "Fight the Good Fight" – 7:36 # "Mind Games" – 4:46 # "Empty Inside" – 3:58 ==Kappaleet (re-masteroitu CD)== # "When the Lights Go Down" – 5:56 # "Never Surrender" – 6:43 # "Hold On" – 4:21 # "Magic Power" – 6:12 # "Rock & Roll Machine" – 10:20 # "Lay It on the Line" – 5:03 # "A World of Fantasy(with Druh Mer Selbo)" – 8:15 # "Midsummer's Daydream" – 2:43 # "Spellbound" – 3:56 # "Follow Your Heart" – 3:37 # "Fight the Good Fight" – 7:36 # "Mind Games" – 4:46 # "Empty Inside" – 3:58 Kaikki kappaleet Emmett, Levine and Moore. ==Muusikot== * Rik Emmett - kitara, laulu * Gil Moore - rummut, laulu * Michael Levine - basso, koskettimet ==Avustajat== * Paul Natkin - valokuvat * Rodney Bowes - valokuvat * Dimo Safari - valokuvat * Nick Sangiamo -valokuvat * Patrick Harbron - lavasteet, valokuvat * Ross Marino - valokuvat * Bruce Kessler - valokuvat * Brian Hewson - äänittäjä Luokka:Triumphin albumit Luokka:Vuoden 1985 konserttitallenteet
Italian Grand Prix 1979

Italian Grand Prix 1979 oli Formula 1 -sarjan osakilpailu, joka ajettiin 9. syyskuuta 1979 Monzan radalla Italiassa. Kilpailun voitti Ferrarilla ajanut eteläafrikkalainen Jody Scheckter. Samalla hän varmisti uransa ensimmäisen kuljettajien maailmanmestaruuden. == Tulokset == Sija Nro Kuljettaja Talli Kierrokset Aika/keskeytys Lähtöruutu Pisteet 1 11 Jody Scheckter Ferrari 50 1.22.00,22 3 9 2 12 Gilles Villeneuve Ferrari 50 + 0,46 5 6 3 28 Clay Regazzoni Williams-Ford 50 + 4,78 6 4 4 5 Niki Lauda Brabham-Alfa Romeo 50 + 54,40 9 3 5 1 Mario Andretti Lotus-Ford 50 + 59,70 10 2 6 4 Jean-Pierre Jarier Tyrrell-Ford 50 + 1.01,55 16 1 7 2 Carlos Reutemann Lotus-Ford 50 + 1.24,14 13 8 14 Emerson Fittipaldi Fittipaldi-Ford 49 + 1 krs. 20 9 27 Alan Jones Williams-Ford 49 + 1 krs. 4 10 3 Didier Pironi Tyrrell-Ford 49 + 1 krs. 12 11 9 Hans Joachim Stuck ATS-Ford 49 + 1 krs. 15 12 36 Vittorio Brambilla Alfa Romeo 49 + 1 krs. 22 13 29 Riccardo Patrese Arrows-Ford 47 + 3 krs. 17 14 15 Jean-Pierre Jabouille Renault 45 Moottori 1 Kesk. 26 Jacques Laffite Ligier- Ford 41 Moottori 7 Kesk. 20 Keke Rosberg Wolf-Ford 41 Moottori 23 Kesk. 25 Jacky Ickx Ligier-Ford 40 Moottori 11 Kesk. 18 Elio de Angelis Shadow-Ford 33 Kytkin 24 Kesk. 35 Bruno Giacomelli Alfa Romeo 28 Ulosajo 18 Kesk. 16 René Arnoux Renault 13 Moottori 2 Kesk. 7 John Watson McLaren-Ford 13 Kolari (Jarier) 19 Kesk. 8 Patrick Tambay McLaren-Ford 3 Moottori 14 Kesk. 30 Jochen Mass Arrows-Ford 3 Jousitus 21 Kesk. 6 Nelson Piquet Brabham-Alfa Romeo 1 Ulosajo 8 DNQ 17 Jan Lammers Shadow-Ford Karsiutui DNQ 22 Marc Surer Ensign-Ford Karsiutui DNQ 24 Arturo Merzario Merzario-Ford Karsiutui DNQ 31 Hector Rebaque Rebaque-Ford Karsiutui == Muuta == *Paalupaikka: Jean-Pierre Jabouille – 1.34,580 *Nopein kierros: Clay Regazzoni – 1.35,60 (kierroksella 46) == Lähteet == Luokka:Formula 1 -kausi 1979 Luokka:Italian Grand Prix
Luettelo Finnish Dance Chartin ykkösistä vuonna 2008

Luettelo Finnish Dance Chart -listan kärkipaikkaa hallussaan pitäneistä artisteista ja singleistä vuonna 2008. Viikko Artisti(t) Single Levy-yhtiö 2 Rihanna Don’t Stop the Music (rmx) Universal Music 3 Rihanna Don’t Stop the Music (rmx) Universal Music 4 Rihanna Don’t Stop the Music (rmx) Universal Music 5 Rihanna Don’t Stop the Music (rmx) Universal Music 6 Rihanna Don’t Stop the Music (rmx) Universal Music 7 Rihanna Don’t Stop the Music (rmx) Universal Music 8 Rihanna Don’t Stop the Music (rmx) Universal Music 9 Rihanna Don’t Stop the Music (rmx) Universal Music 10 Rihanna Don’t Stop the Music (rmx) Universal Music 11 Rihanna Don’t Stop the Music (rmx) Universal Music 12 Rihanna Don’t Stop the Music (rmx) Universal Music 13 Rihanna Don’t Stop the Music (rmx) Universal Music 14 Rihanna Don’t Stop the Music (rmx) Universal Music 15 Kelly Rowland Work (rmx) Sony BMG 16 Madonna feat. Justin Timberlake & Timbaland 4 Minutes (rmx) Warner Music 17 Madonna feat. Justin Timberlake & Timbaland 4 Minutes (rmx) Warner Music 18 Madonna feat. Justin Timberlake & Timbaland 4 Minutes (rmx) Warner Music 19 Madonna feat. Justin Timberlake & Timbaland 4 Minutes (rmx) Warner Music 20 Madonna feat. Justin Timberlake & Timbaland 4 Minutes (rmx) Warner Music 21 Madonna feat. Justin Timberlake & Timbaland 4 Minutes (rmx) Warner Music 22 Madonna feat. Justin Timberlake & Timbaland 4 Minutes (rmx) Warner Music 23 Madonna feat. Justin Timberlake & Timbaland 4 Minutes (rmx) Warner Music 24 Madonna feat. Justin Timberlake & Timbaland 4 Minutes (rmx) Warner Music 25 Madonna feat. Justin Timberlake & Timbaland 4 Minutes (rmx) Warner Music 26 Madonna feat. Justin Timberlake & Timbaland 4 Minutes (rmx) Warner Music 27 Kat DeLuna feat. Busta Rhymes Run the Show Sony BMG 28 Kat DeLuna feat. Busta Rhymes Run the Show Sony BMG 29 Kat DeLuna feat. Busta Rhymes Run the Show Sony BMG 30 Kat DeLuna feat. Busta Rhymes Run the Show Sony BMG 31 Kat DeLuna feat. Busta Rhymes Run the Show Sony BMG 32 Kat DeLuna feat. Busta Rhymes Run the Show Sony BMG 33 Kat DeLuna feat. Busta Rhymes Run the Show Sony BMG 34 Kat DeLuna feat. Busta Rhymes Run the Show Sony BMG 35 Kat DeLuna feat. Busta Rhymes Run the Show Sony BMG 36 Alex Gaudino feat. Shena Watch Out Bonnier Music 37 Kat DeLuna feat. Busta Rhymes Run the Show Sony BMG 38 Kat DeLuna feat. Busta Rhymes Run the Show Sony BMG 39 Kat DeLuna feat. Busta Rhymes Run the Show Sony BMG 40 Katy Perry I Kissed a Girl (rmx) EMI 41 Katy Perry I Kissed a Girl (rmx) EMI 42 Katy Perry I Kissed a Girl (rmx) EMI 43 Katy Perry I Kissed a Girl (rmx) EMI 44 Katy Perry I Kissed a Girl (rmx) EMI 45 Katy Perry I Kissed a Girl (rmx) EMI 46 Katy Perry I Kissed a Girl (rmx) EMI 47 Katy Perry I Kissed a Girl (rmx) EMI 48 Guru Josh Project Infinity 2008 Bonnier Music 49 Guru Josh Project Infinity 2008 Bonnier Music 50 Guru Josh Project Infinity 2008 Bonnier Music 51 Guru Josh Project Infinity 2008 Bonnier Music 52 Guru Josh Project Infinity 2008 Bonnier Music == Katso myös == 2008 Finnish Dance Chart 2008
Gary Crosby

thumb|Gary Crosby isänsä Bing Crosbyn kanssa. Gary Evan Crosby (27. kesäkuuta 1933 - 24\. elokuuta 1995) oli yhdysvaltalainen laulaja ja näyttelijä, joka tunnetaan kumminkin paremmin kirjoittamistaan muistelmista isästään Bing Crosbysta. Gary Crosby syntyi Los Angelesissa, Kaliforniassa. Pudottauduttuaan yliopistosta hän aikoi seurata isänsä jalanjälkiä viihdeteollisuudessa. Hän esiintyi 1940-, 1950- ja 1960-luvuilla veljiensä Phillipin, Dennisin ja Lindsayn kanssa harmoniamusiikkiryhmässä The Crosby Boys. Näyttelijänä hän esiintyi konstaapeli Ed Wellsinä NBC:n sarjassa Adam-12. Vuonna 1983, Bing Crosbyn kuoltua, Gary Crosby julkaisi omaelämäkertansa Going My Own Way. Kirja kertoi muun muassa hänen äitinsä alkoholismista ja isänsä henkisestä ja fyysisestä kurituksesta. Erityisesti hänen veljensä Phillip kuitenkin väitti, ettei kurittaminen ollut niin kovaa kuin Gary oli kirjassa kertonut. Toiset veljet Lindsay ja Dennis kuitenkin vahvistivat Garyn kertomuksen: kumpikin teki itsemurhan myöhemmin. Crosby poltti paljon ja kuoli Burbankissa, Kaliforniassa keuhkosyöpään vuonna 1995. ==Aiheesta muualla== * Luokka:Yhdysvaltalaiset näyttelijät Luokka:Yhdysvaltalaiset laulajat Luokka:Vuonna 1933 syntyneet Luokka:Vuonna 1995 kuolleet
Robert Denning

Robert Denning (13. marraskuuta 1927 – 26. elokuuta 2005) oli yhdysvaltalainen sisustussuunnittelija. Hänen vuonna 1960 perustamansa Vincent & Fourcade -suunnittelutoimiston töille luonteenomaisia piirteitä olivat värikkyys ja tuhlaileva ylellisyys. Luokka:Yhdysvaltalaiset henkilöt Luokka:Sisustussuunnittelijat Luokka:Vuonna 1927 syntyneet Luokka:Vuonna 2005 kuolleet
Oskari Saari

Samu Oskari Saari (s. 23. lokakuuta 1975) on suomalainen urheilutoimittaja ja Formula 1 - ja jääkiekkoselostaja. Hän selosti F1-kilpailuja MTV3- ja MTV3 MAX -kanavilla vuosina 2004–2016. Tammikuussa 2017 hän siirtyi MTV:ltä Moskito Television Oy:hyn urheilutuotannon johtajaksi ja vastaa Moskiton urheilusisällöistä sekä niiden kehittämisestä. Hän on myös toiminut Tulosruudun uutistenlukijana ja toimittajana sekä salibandytuomarina ja MTV3:n salibandyselostajana. Hän on antanut äänensä myös muun muassa elokuvissa Autot 2 ja Lentsikat selostaja Oskari Kaasarille. Poliittista historiaa Helsingin yliopistossa opiskellut Saari on naimisissa. Pariskunnalle syntyi tytär heinäkuussa 2009. Saaren teos Alkemisti – Petteri Nykyn tarina oli ehdolla Vuoden urheilukirja 2011 -palkinnon saajaksi. Vuoden 2018 talviolympialaisissa Saari selosti miesten jääkiekon kaikki Suomen ottelut TV5:llä ja Eurosportilla. Saari voitti vuonna 2023 salibandyssa SM-kultaa TPS:n joukkueessa, jonka apuvalmentaja hän on. == Teokset == * * * ==Lähteet== == Aiheesta muualla == * Oskari Saaren Pitstop-blogi * Luokka:Suomalaiset urheilutoimittajat Luokka:Suomalaiset urheiluselostajat Luokka:Vuonna 1975 syntyneet Luokka:Elävät henkilöt
Antonian linnoitus

thumb|Antonian linnoitus vanhan Jerusalemin pienoismallissa. Antonian linnoitus oli Juudean kuningas Herodesin ensimmäisellä vuosisadalla eaa. rakennuttama neliönmuotoinen ja nelitorninen linnoitus Temppelivuorella Jerusalemissa. Linnoitus tuhoutui muun kaupungin mukana roomalaisten valloittaessa kaupungin ensimmäisen juutalaissodan kapinallisilta. Nykypäiviin linnoituksesta on säilynyt vain perusta. Kristillisessä perinteessä Antonia kuuluu Via Dolorosaan, sillä sen uskottiin mahdollisesti väärin olevan Jeesuksen tuomion lukupaikka ja ristinkannon ristintien alkukohta. ==Kohde== Antonian linnoitus sijaitsi nykyisen Temppelivuoren pohjoisosassa Jerusalemissa. Nykypäiviin linnoituksesta on jäänyt vain sen kallioon louhittu perusta. Tutkijat tietävät, miltä linnoitus on ilmeisesti aikanaan näyttänyt. ==Historia== Antonian linnoituksen rakennutti ensimmäisellä vuosisadalla eaa. Juudean kuningas Herodes. Roomalaisten liittolainen Herodes oli menettänyt asemansa Juudean hallinnassa Parthialaisten nostaessa valtaistuimelle hänen vihollisensa Antigonoksen.Montefiore 2011, luku 9 Antoniuksen roomalaissotilaiden tukemana hän kuitenkin jälleenvalloitti Jerusalemin. Temppelivuorella sijainnut Barisin linnoitus tuhottiin. Sen tilalle Herodes rakennutti Temppelivuoren pohjoisosaan neliönmuotoisen ja neljä tornisen linnoituksen. Jykevä koko kaupunkia hallinnut linnoitus sai nimensä Herodesin roomalaisen suojelijan Antoniuksen mukaan. Herodes asui linnoituksessa yhdessä vaimonsa kanssa. Vaikka Herodes esiintyi usein kreikkalaisena hallitsijana, Antoniassa hän oli perinteinen juutalainen hallitsija, joka nimitti juutalaisten ylipapit ja luki Mooseksen lakia. Antonia muuttui entistä enemmän temppelin valvontaan, kun kaupungin uudeksi hallintokeskukseksi Herodes rakennutti suuren sitadellin vuonna 23 eaa.Montefiore 2011, luku 10 Ensimmäisen juutalaissodan kynnyksellä Antonian linnoitus oli Jerusalemin pienen roomalaisen varuskunnan tukikohta.Montefiore 2011, luku 12 Kapinan syttyessä linnoituksen vain noin 600 roomalaista suostuivat poistumaan kaupungista turvatakeita vastaan. Tästä huolimatta heidät surmattiin kapinallisten ottaessa haltuunsa linnoituksen.Montefiore 2011, luku 13 Roomalaisten myöhemmin palatessa linnoitus ja kaupunki tuhottiin. Paikalle rakennettiin roomalaistyylinen uusi kaupunki Aelia Capitolina.Montefiore 2011, luku 14 Kun myöhemmin tiettävästi kalifi Muawiya rakennutti islamilaisen Temppelivuoren, vanhan Antonian linnoituksen kallioperustaa tasoitettiin.Montefiore 2011, luku 18 Islamilaisella kaudella kehittyi myös kristitty perinne, jonka mukaan Antonian linnoitus olisi ollut maaherran istuin, jolta Pontius Pilatus olisi antanut tuomionsa Jeesukselle. Antonian linnoituksen sijaintipaikka onkin osa perinteistä ristintiehen liitettyä Via Dolorosaa, vaikka se lieneekin todellisuudessa oleva virheellinen reitti.Montefiore 2011, alaviite 67 ==Lähteet== * ===Viitteet=== Luokka:Arkeologiset kohteet Jerusalemissa Luokka:Linnoitukset Luokka:Jerusalemin entiset rakennukset ja rakennelmat
Jaime Lucas Ortega y Alamino

Jaime Lucas Ortega y Alamino (18. lokakuuta 1936 Jagüey Grande, Matanzas, Kuuba – 26. heinäkuuta 2019) oli kuubalainen katolisen kirkon kardinaali. Papillisen koulutuksensa Ortega sai Kuubassa. Vuonna 1964 hänet nimitettiin papiksi. Myöhemmin hän toimi muun muassa San Carlosin ja San Ambrosion seminaarin professorina. Vuonna 1978 samana vuonna paaviksi noussut Johannes Paavali II kohotti Ortegan piispaksi, ja 1981 hän kohosi vielä Havannan arkkipiispaksi. Vuonna 1994 Ortegasta tuli Johannes Paavali II:n päätöksellä kardinaali. Vuonna 2005 Ortega osallistui valitsijana konklaaviin eli paavinvaaliin. Hän ei ollut erityisemmin ennakkosuosikki, eli nk. papabile, vaikkakin hänet mainittiin paikoin mahdollisena ehdokkaana uudeksi paaviksi. Paavinistuimelle nousi kuitenkin saksalainen Joseph Ratzinger, joka otti nimekseen Benedictus XVI:n. ==Lähteet== Luokka:Kuubalaiset kardinaalit Luokka:Katoliset arkkipiispat Luokka:Vuonna 1936 syntyneet Luokka:Vuonna 2019 kuolleet
Pula (rahayksikkö)

Pula on Botswanan rahayksikkö. Sen ISO 4217 -lyhenne on BWP. Pula-sana merkitsee tswanan kielellä sadetta. Rahayksikkö on ollut käytössä myös Zimbabwessa, jossa se sallittiin hyperinflaation vuoksi syyskuusta 2008 lähtien paikallisen rahayksikön heikentymisen takia. Vuonna 2019 Zimbabwe kielsi ulkomaalaisen rahan käytön. == Lähteet == Luokka:Afrikan rahayksiköt Luokka:Botswanan talous
Jean-Louis Schlesser

Jean-Louis Schlesser (s. 12. syyskuuta 1948 Nancy, Ranskahttps://results.motorsportstats.com/drivers/jean-louis-schlesser/career) on entinen ranskalainen autourheilija. Hän osallistui kahteen Formula 1 -kilpailuun kausilla ja . MM-pisteitä hän ei saavuttanut. Schlesser menestyi paremmin muissa rata-autoilusarjoissa. Schlesser voitti kuuluisan Pariisi–Dakar-rallin vuosina 1999 ja 2000 Itse kehittelemällään autolla Schlesser-Renaultilla. == Lähteet == Luokka:Ranskalaiset Formula 1 -kuljettajat Luokka:World Sportscar Championship -kuljettajat Luokka:World Touring Car Championship -kuljettajat Luokka:British Touring Car Championship -kuljettajat Luokka:Dakar-rallin voittaneet kuljettajat Luokka:Vuonna 1948 syntyneet Luokka:Elävät henkilöt
Óscar Andrés Rodríguez Maradiaga

Óscar Andrés Rodríguez Maradiaga (s. 29. joulukuuta 1942) on katolisen kirkon kardinaali. Tällä hetkellä hän työskentelee kardinaalintehtäviensä lisäksi Tegucigalpan arkkipiispana. Vuosina 1995–1999 hän toimi myös Latinalaisen Amerikan piispainkonferenssin puheenjohtajana. Kardinaali hän on ollut vuodesta 2001. Maradiaga on syntyjään hondurasilainen. Hän on opiskellut osan opinnoistaan myös ulkomailla, kuten El Salvadorissa ja Italiassa. Pappisvihkimyksensä hän sai 1970, ja myöhemmin hän kohosi aina arkkipiispaksi ja kardinaaliksi asti kirkon sisäisessä hierarkiassa. Johannes Paavali II:n kuoltua Maradiaga myös osallistui vuoden 2005 konklaaviin, jossa hänet mainittiin yhtenä mahdollisena paaviehdokkaana. Valituksi tuli kuitenkin saksalainen Joseph Ratzinger, eli myöhempi paavi Benedictus XVI. Luokka:Hondurasilaiset kardinaalit Luokka:Katoliset arkkipiispat Luokka:Vuonna 1942 syntyneet Luokka:Elävät henkilöt
Saalinki

Saalinki on aluksen mastossa oleva poikittaisrakenne, jonka päätarkoitus on tukevoittaa mastoa yhdessä vanttien kanssa. Saalinkia käytetään myös kohteliaisuuslipun, viestilippujen sekä muiden lippujen ja viirien kiinnityspisteenä. == Purjevene == Purjeveneessä alin saalinki on yleensä noin kolmen metrin korkeudella; sen pituus ja niiden määrä riippuu veneen ja maston pituudesta, mutta keskiverto on noin 40 cm kummallekin puolelle. Saalingin kärjen kautta kulkee vantti. Saalingit lisäävät vanttien kanssa yhdessä toimiessaan maston vääntölujuutta. Kolmiomainen rakenne muuttaa tuulen ja purjeen aiheuttaman taivutusmomentin vedoksi (vanttiin) ja puristukseksi (saalinkiin). Ilman saalinkeja maston paksuus ja siten myös paino olisi huomattavasti suurempi. Saalinkien lukumäärä antaa myös karkean suuruusluokan purjeveneen koosta sen ollessa kaukana. == Moottorivene == Moottoriveneessä saalinki liittyy tavallisimmin hytin katolla tai tuulilasiveneissä keulakannella olevaan valomastoon, johon on sijoitettu aluksen kulkuvalot. Tällöin saalinkeja käytetään vain liputukseen. == Liput saalingissa == Saalinkien kärjessä ja joskus myös puolivälissä on nostimet viireille ja viestilipuille. Yleissääntö on vasemmalle viestit, oikealle kohteliaisuusliput ja viirit. Oikeanpuoleinen saalinki on arvokkaampi: siihen nostetaan komento- pätevyys- ja seuraviirit. Vasemmanpuoleinen saalinki on merkinantoa varten; sinne voi nostaa vaikkapa destinaatiolipun eli ulkomaille mennessä nostettavan kohdemaan pienoislipun. Ulkomailla oltaessa omat viirit siirretään vasempaan saalinkiin ja kyseisen maan lippu eli ns. kohteliaisuuslippu nostetaan oikealle puolelle. Viirien järjestys on tärkeä: ylimmäksi tulee aina pursilipusta johdettu eli veneenomistajan, kunniajäsenen, kommodorin tai varakommodorin viiri, sen alle pätevyysviiri ja alimmaksi seuraviiri. Jos ulkomailla vuokraa veneen niin oman maan lipun voi nostaa vasemmanpuoleiseen saalinkiin; perälippu on sen maan lippu mihin vene on rekisteröity. Jos siirtyy esimerkiksi Kreikkaan rekisteröidyllä veneellä Italian vesille, Italian kohteliaisuuslippu tulee oikeanpuoleiseen saalinkiin. Oman maan lippuna käytetään tällaisessa tapauksessa ehdottomasti normaalia kansallislippua, ehdottomasti ei pursilippua, koska se on varattu tarkkaan määrätyille, tiettyjen seurojen rekistereihin merkityille veneille. Viranomaiset käyttävät oikeanpuoleista saalinkia merkinantoon: vuoteen 1980 asti siihen nostettiin pysäytysmerkkinä käytetty Tullilippu, nykyisin kelta- mustaruutuinen signaalilippu L sitä käytettäessä; näin tehdään harvoin, koska viranomaiset suosivat punavaloista taskulamppua tai punakeltaista Stop- käsikilpeä. Vieraaseen maahan veneellä saavuttaessa pidetään mastossa keltaista "Q" (ei ruttoa)-viestilippua, kunnes maahantulotarkastus (tulli, passintarkastus) on suoritettu. ==Katso myös== *Purjehdus *Riki == Lähteet == * * Suomen Veneilyliitto: Veneenpäällikkö - veneenpäällikkökurssin oppikirja * Partiopurjehtijat.fi Liput ja viirit Luokka:Purjealuksen rakenne en:Spreader (sailboat)
Morgan 4/4

Morgan 4/4 on brittiläisen Morgan Motor Companyn valmistama automalli. Morgan 4/4 valmistetaan muiden Morganin mallien tapaan käsityönä. Se on myös Morganin ensimmäinen nelipyöräinen automalli, sitä aikaisemmat Morgan-mallit olivat kolmipyöräisiä Ison-Britannian autoveron välttämiseksi. Luokka:Brittiläiset automerkit
Aurinkokeitin

Aurinkokeitin hyödyntää auringonenergiaa ruoan valmistuksessa. Auringon säteilyä kerätään heijastimilla ja keskitetään kattilan pohjaan, jolloin vesi lämpenee jopa kiehumispisteeseen asti. thumb|left|aurinkokeitin Näin esimerkiksi Afrikassa päästään vähentämään polttopuun tarvetta, jolloin eroosion eteneminen hidastuu. Aurinkoenergian käyttö säästää aikaa mahdollisesti niukkojen polttopuuvarojen keräämisessä ja säästää rahaa kalliin kerosiinin tai propaanin käytössä. Aurinkokeittimellä saadaan 80–130 °C:n lämpötila, mutta keittäminen kestää tavanomaista kauemmin. Aurinkokeitinten käytön edistäminen on yksi osa Suomen kehitysapua Afrikkaan. Lisäksi Suomi on ostanut Kiinasta 175 000 tonnin hiilidioksidin päästöoikeuden vuonna 2008 jakamalla 31 kylään aurinkokeittimiä Ningxia Hui:ssa. ==Aurinkouuni== Aurinkouuni on auringon säteilyllä ruokaa lämmittävä uuni, jollaisia on alettu käyttää aurinkoisissa kehitysmaissa polttopuun säästämiseksi. Aurinkouunilla voidaan tarkoittaa myös metallien sulattamiseen tarkoitettua aurinkoenergiaa hyödyntävää laitetta. ==Lähteet== ==Aiheesta muualla== *Aurinkokeitin wikiassa *Aurinkokeitin, Artikkeli TEP yhdistyksen sivuilla *Aurinkokeitin Luokka:Aurinkoenergia Luokka:Keittiövälineet
Kanadan Grand Prix 1979

Kanadan Grand Prix 1979 oli Formula 1 -sarjan osakilpailu, joka ajettiin 30. syyskuuta 1979 Circuit Île Notre-Damen radalla Kanadassa. Kilpailun voitti Williamsilla paalupaikalta startannut Alan Jones. == Tulokset == Sija Nro Kuljettaja Talli Kierrokset Aika/keskeytys Lähtöruutu Pisteet 1 27 Alan Jones Williams-Ford 72 1.52.06,892 1 9 2 12 Gilles Villeneuve Ferrari 72 + 1,080 2 6 3 28 Clay Regazzoni Williams-Ford 72 + 1.13,656 3 4 4 11 Jody Scheckter Ferrari 71 + 1 krs. 9 3 5 3 Didier Pironi Tyrrell-Ford 71 + 1 krs. 6 2 6 7 John Watson McLaren-Ford 70 + 2 krs. 17 1 7 5 Ricardo Zunino Brabham-Ford 68 + 4 krs. 17 8 14 Emerson Fittipaldi Fittipaldi-Ford 67 + 5 krs. 15 9 17 Jan Lammers Shadow-Ford 67 + 5 krs. 21 10 1 Mario Andretti Lotus-Ford 66 Polttoaine loppu 10 Kesk. 6 Nelson Piquet Brabham-Ford 61 Vaihdelaatikko 4 Kesk. 36 Vittorio Brambilla Alfa Romeo 52 Polttoainejärjestelmä 18 Kesk. 25 Jacky Ickx Ligier-Ford 47 Vaihdelaatikko 16 Kesk. 4 Jean-Pierre Jarier Tyrrell-Ford 33 Moottori 13 Kesk. 33 Derek Daly Tyrrell-Ford 28 Moottori 24 Kesk. 31 Hector Rebaque Rebaque-Ford 26 Runko 22 Kesk. 15 Jean-Pierre Jabouille Renault 24 Jarrut 7 Kesk. 18 Elio de Angelis Shadow-Ford 24 Polttoaineen syöttö 23 Kesk. 2 Carlos Reutemann Lotus-Ford 23 Jousitus 11 Kesk. 29 Riccardo Patrese Arrows-Ford 20 Ulosajo 14 Kesk. 8 Patrick Tambay McLaren-Ford 19 Moottori 20 Kesk. 16 René Arnoux Renault 14 Ulosajo 8 Kesk. 9 Hans Joachim Stuck ATS-Ford 14 Ulosajo 12 Kesk. 26 Jacques Laffite Ligier-Ford 10 Moottori 5 DNQ 30 Jochen Mass Arrows-Ford Karsiutui DNQ 22 Marc Surer Ensign-Ford Karsiutui DNQ 20 Keke Rosberg Wolf-Ford Karsiutui DNQ 19 Alex Ribeiro Fittipaldi-Ford Karsiutui DNQ 24 Arturo Merzario Merzario-Ford Karsiutui WD 5 Niki Lauda Brabham-Ford Jäi eläkkeelle == Muuta == *Paalupaikka: Alan Jones – 1.29,892 *Nopein kierros: Alan Jones – 1.31,272 (kierroksella 65) == Lähteet == Luokka:Formula 1 -kausi 1979 Luokka:Kanadan Grand Prix
Kultarinnat

Kultarinnat (Hippolais) on kerttusten heimoon kuuluva varpuslintusuku. Aikaisemmin suku luettiin kerttujen heimoon. Kultarinnat ovat keskikokoisia kerttuja, jotka ovat alapuolelta joko keltaisia (2 lajia) tai vaaleanharmaita (2 lajia). Habitukseltaan ne muistuttavat kerttusia. Ne elävät pääasiassa lehtimetsissä ja liikkuvat latvustossa syöden hyönteisiä ja muita pieniä selkärangattomia. Kultarinnat esiintyvät Euroopassa, läntisessä Aasiassa ja Luoteis-Afrikassa. Ne ovat muuttolintuja, jotka talvehtivat trooppisessa Afrikassa. Vain kultarinta pesii Suomessa, muita lajeja ei ole tavattu Suomessa vuoteen 2006 mennessä.Rariteettikomitea == Kultarintalajit == Luettelo perustuu BirdLife Suomen viralliseen maailman lintujen suomenkieliseen nimistöön. * Harmaakultarinta Hippolais languida * Oliivikultarinta Hippolais olivetorum * Taiturikultarinta Hippolais polyglotta * Kultarinta Hippolais icterina == Lähteet == Luokka:Kerttuset
Aile

Aile () oli japanilainen rockyhtye, joka luokitellaan usein oshare kei -tyyliin. Yhtyeen perustivat vuoden 2001 marraskuussa laulaja Akito, kitaristi Hiro ja basisti Fumi. Yhtyeen hajotessa vuonna 2008 alkuperäisistä jäsenistä oli jäljellä enää Akito, koska monet jäsenet olivat eronneet. == Jäsenet == *Akito – laulu *Moe – kitara *Tsuyoshi – basso *Kohsuke – rummut == Aiheesta muualla == * JaMEn sivu Ailelle * Viralliset sivut Luokka:Japanilaiset rockyhtyeet
Alright, Still

__NOTOC__ Alright, Still on brittipoppari Lily Allenin ensimmäinen albumi. Se ilmestyi helmikuussa 2006. Levy oli ehdokkaana helmikuun 2008 Grammy Awardseihin parhaana alternative albumina. Albumi ylsi Yhdysvalloissa Billboard 200 -listan sijalle 20. == Kappaleet == # # # # # # # # # # # === Yhdysvaltain painos === # * # === iTunes-versio === # * === Britannian painos === # * # # === Japanin painos === # * # == Arvostelut == * Metacritic: 79/100Metacritic aggregate * Allmusic: Allmusic review * Pitchfork Media: 8.3/10Pitchfork Media * Robert Christgau: A–Robert Christgau * Rolling Stone: Rolling Stone * Soundi: == Lähteet == Luokka:Vuoden 2006 esikoisalbumit Luokka:Lily Allenin albumit
Bee tai Pop

Bee tai Pop on suomalaisen Kojon ja brittiläisen Jim Pembroken yhteisalbumi. Se julkaistiin vuonna 1985. == Kappaleet == Kaikki sävellykset Jim Pembroke. Sanoitukset Juice Leskinen (A1, A3, B2, B4), Jukka Itkonen (A2, A4, B1) ja Erkka Kettunen (A5, B3). Sovitukset Kassu Halonen. Ohjelmointi Jori Sivonen. === A-puoli === # # # # # === B-puoli === # * # # # == Tuotanto == * Kassu Halonen – tuottaja * Kojo – tuottaja * Jim Pembroke – tuottaja * Tom Vuori – äänittäjä * Jori Sivonen – musiikkiohjelmointi * Markus Heikkerö – kannet, valokuvat * Kaj Ewart – valokuvat == Lähteet == == Aiheesta muualla == * Bee tai Pop discogs.com -sivustolla Luokka:Vuoden 1985 albumit Luokka:Jim Pembroken albumit Luokka:Kojon albumit Luokka:Kassu Halosen tuottamat albumit
Nexus Polaris

Nexus Polaris on black metal -yhtye Covenantin toinen albumi vuodelta 1997. Albumi oli huomattava ilmestys aikanaan kahdesta syystä: juuri muovautunut yhtye oli Black metal -maailmassa jonkinasteinen "All Star" -kokoonpano sen sisältäessä jäseniä bändeistä kuten Mayhem, Dimmu Borgir, Ulver sekä Arcturus ym. ja koska musiikkityyli oli poikkeuksellisen melodia/syntetisaattori painotteista, jatkaen näin Dimmu Borgirin edellisenä vuonna viitoittamaa tietä (Enthrone Darkness Triumphant). == Yleistä == Tämä levy, yhdessä Dimmu Borgirin ja Cradle of Filthin menestyksen kanssa, oli viemässä black metallia suuren yleisön suosioon tai ainakin tietoisuuteen, mutta tämä kehityskulku tyrehtyi muutaman vuoden sisällä. Seurauksena oli alalajin jakautuminen syntetisaattoreita ja melodioita hyväksi käyttäviin yhtyeisiin ja puristeihin, jotka halveksivat kyseisiä elementtejä. Puristit eivät hyväksy menestyviä tai liian melodisia yhtyeitä black metal -musiikiksi ollenkaan, pitäen Immortal/Darkthrone -tyylistä raakaa ja tyylipuhdasta tuotantoa ainoana aitona black metallina. Albumi on todella voimakkaan melodinen ja sisältää alalajille harvinaisen taitavaa soitantaa. Tuotanto on myös aikansa moderneinta eli puhdasta eroten myös tässä suhteessa muista black metal -levytyksistä. Voima, vauhti ja pahuus pitävät levytyksen kuitenkin black metallin raameissa kokoonpanosta puhumattakaan. == Kappaleet == # # # # # # # # == Kokoonpano == * Nagash – laulu, bassokitara * Sarah Jezebel Deva – laulu * Blackheart – kitara * Astennu – kitara * Hellhammer – rummut * Sverd – kosketinsoitin === Muut tekijät === * Siggi Bemm – tuottaja, masteroija * Mathias – äänittäjä * Flea Black – grafiikka, layout * Andreas Marschall – kansikuva * Per Heimly – valokuvat * Christophe Szpajdel – logo == Arvostelut == * http://www.allmusic.com/album/r343514 == Lähteet == == Aiheesta muualla == * * Luokka:Vuoden 1998 albumit Luokka:The Kovenantin albumit
Lehvit

Lehvit (Chloropsis) on pienikokoisten varpuslintujen suku. BirdLife Suomen luokituksessa suku luetaan irenojen heimoon, mutta se luokitellaan joskus kuuluvaksi omaan heimoonsa Chloropseidae. Niitä löytyy luonnonvaraisina ainoastaan Intiasta ja Kaakkois-Aasiasta. Lehvejä on ennen pidetty irenoiden sukuna, nykyään se on kuitenkin oma heimonsa. Lehvit ovat bulbulimaisia lintuja, mutta lehvit ovat bulbuleita värikkäämpiä ja koirailla ja naarailla on suuria eroja. Koirailla on värikäs höyhenpeite, höyhenpeite on yleensä vihreä tai keltainen. Lehvit syövät hedelmiä ja mettä sekä joskus hyönteisiä. Niillä on pitkä kieli, joka on sopeutunut meden imemiseen. Lintujen pesä on puussa, ja siellä on 2–3 munaa. Sukuun kuuluu 11 lajia. ==Lajit== * Intianlehvi Chloropsis jerdoni * Kinabalunlehvi Chloropsis kinabaluensis * Kultaotsalehvi Chloropsis aurifrons * Mindanaonlehvi Chloropsis flavipennis * Palawaninlehvi Chloropsis palawanensis * Pikkuviherlehvi Chloropsis cyanopogon * Rusovatsalehvi Chloropsis hardwickii * Sininaamalehvi Chloropsis venusta * Sinisiipilehvi Chloropsis cochinchinensis * Turkoosikurkkulehvi Chloropsis media * Viherlehvi Chloropsis sonnerati == Lähteet == == Aiheesta muualla == * Lehvit Chloropseidae (videoita) Luokka:Lehvit
Autobianchi

Autobianchi oli italialainen autovalmistaja, jonka perustivat Bianchi, Pirelli ja Fiat vuonna 1957. Yrityksen tuli valmistaa pienautoja Fiatin tekniikalla. Ensimmäinen malli oli Fiat 500 -malliin pohjautuva Autobianchi Bianchina vuonna 1957, ja vuonna 1964 markkinoille tuli Autobianchi Primula, jonka tarkoituksena oli kehittää tekniikkaa ja testata kysyntää etuvetoisille autoille. Vuonna 1964 esiteltiin myös avoroadstermalli Autobianchi Stellina, joka menestyi markkinoilla huonosti.Autobianchi > A112, Cars from Italy, The Etceterini pages (c) 2000–2004 (Internet Archivessa). Viitattu 8.8.2015. Autobianchi siirtyi kokonaan Fiat-konsernin omistukseen vuonna 1967. Vuonna 1969 markkinoille tulivat Fiat 128 ja Fiat 124 -malleihin perustuva Autobianchi A111 ja Fiat 127:ään perustuva Autobianchi A112. Samana vuonna Autobianchista tuli yhä tiiviimmin osa Lanciaa, jonka pienimmät mallit saivat Autobianchin nimen. Viimeinen Autobianchin nimeä kantanut auto oli Y10. Automerkin myynti loppui Italian ulkopuolella vuonna 1989 ja Italiassa vuonna 1996. ==Mallit== *Autobianchi A111 *Autobianchi A112 *Autobianchi Bianchina *Autobianchi Primula ==Lähteet== == Aiheesta muualla == Luokka:Fiat Luokka:Italialaiset automerkit
Mark Ronson

Mark Daniel Ronson (s. 4. syyskuuta 1975 Lontoo) on englantilainen Grammy- palkittu musiikkituottaja, cover-artisti ja Allido Recordsin perustaja. Hänen tunnetuin kappale on Uptown Funk, jolla laulaa Bruno Mars. Kappaleen musiikkivideota on katsottu yli 4,5 miljardia kertaa Youtubessa. Ronson tuotti vuoden 2023 Barbie-elokuvan oheisalbumin Barbie: The Album. Kokoelmalevyn ylimalkaisen tuotannon lisäksi hän oli itse tuottamassa ja kirjoittamassa mm. kappaleita Dance the night (Dua Lipa) ja I'm just Ken (Ryan Gosling). == Biografia == Ronson syntyi varakkaaseen perheeseen Wellingtonin sairaalassa, Pohjois-Lontoossa 4. syyskuuta 1975. Hänen äitinsä on kirjailija Ann Dexter- Jones. Ronsonilla on kaksi pikkusiskoa: muotisuunnittelija Charlotte Ronson ja laulaja/DJ Samantha Ronson. Mark asuu tällä hetkellä New Yorkissa. == Diskografia == ===Albumit=== * Here Comes the Fuzz (2003) * Version (2008) * Record Collection (2010) * Uptown Special (2014) * Late Night Feelings (2019) === Singlet === Vuosi Single Listasijoitus Albumilta UK IRE US ITA NL AUS SWI Hot 100 R&B; Rhy 2003 ”Ooh Wee” (feat. Ghostface Killah, Nate Dogg, Trife Da God & Saigon) 15 9 -- 80 32 -- -- 83 -- Here Comes the Fuzz ”International Affair” (feat. Sean Paul & Tweet) + -- -- -- -- 21 -- -- -- -- 2006 ”Just” (feat. Alex Greenwald) (original issue) 48 -- -- -- -- -- -- -- Version 2007 ”Stop Me” (feat. Daniel Merriweather) 2 38 -- -- -- 23 -- 64 ”God Put a Smile Upon Your Face” (feat. Daptone Horns) ++ 63 -- -- -- -- -- -- -- ”No One Knows” (feat. Domino) ++ 66 -- -- -- -- -- -- -- -- ”Oh My God” (feat. Lily Allen) 8 21 -- -- -- -- -- 72 -- Version ”Valerie” (feat. Amy Winehouse) 2 3 -- -- -- -- 1 75 43 2008 ”Just” (feat. Alex Greenwald) (reissue) 31 -- -- -- -- -- -- -- -- 2010 ”Bang Bang Bang” (featuring MNDR & Q-Tip) 6 16 75 18 68 25 65 17 Record Collection ”The Bike Song” (featuring Kyle Falconer & Spank Rock) 17 66 -- -- -- -- -- 35 ”Somebody to Love Me” (featuring Boy George & Andrew Wyatt) 55 -- -- -- -- -- -- 10 2012 ”Anywhere in the World” (feat. Katy B) 55 -- -- 95 -- -- -- -- Coca-Colan virallinen olympia-single 2014 ”Uptown Funk” (feat. Bruno Mars) 1 1 1 3 1 3 2 1 2 2019 ”Late Night Feelings” (feat. Lykke Li) — — — — — — — — — ”Don’t Leave Me Lonely” (feat. YEBBA) — — — — — — — — — ”Find U Again” (feat. Camila Cabello) — — — — — — — — — ”Pieces of Us” (feat. King Princess) — — — — — — — — — == Lähteet == == Aiheesta muualla == * Viralliset sivut * * Luokka:Englantilaiset muusikot Luokka:Oscar-palkinnon saajat Luokka:Grammy-palkinnon saajat Luokka:Vuonna 1975 syntyneet Luokka:Elävät henkilöt
Junior Agogo

Manuel ”Junior” Agogo (1. elokuuta 1979 Accra, Ghana – 22. elokuuta 2019) oli ghanalainen jalkapalloilija. Hän pelasi ammattilaisena 1997–2012. Ghanan maajoukkueessa hän pelasi 27 ottelua ja voitti pronssia Afrikan- mestaruuskilpailuista. == Seuraura == Agogo aloitti uransa Sheffield Wednesdayn paidassa 1997. Vuonna 2000 Agogo siirtyi Yhdysvaltoihin pelaamaan MLS:n sarjaan, Chicago Firen paitaan, mutta pelasi joukkueessa vain yhden ottelun. Seuraavaksi hän pelasi Colorado Rapidsin joukkueessa. Yhdysvaltain uransa aikana hän pelasi Coloradossa eniten otteluja (32) ja teki eniten maaleja (15). Seuraavalla kaudella hän siirtyi San Jose Earthquakesin paitaan. Agogo pelasi Yhdysvalloissa kaikkiaan 47 ottelua, joissa hän teki 21 maalia (tehtyjen maalien keskiarvo Yhdysvalloissa: 0,45) Agogo palasi vuonna 2002 Englantiin Queens Park Rangerssin joukkueeseen, pelaten vain kaksi ottelua. Samaisella kaudella Agogo siirtyi Barnettiin, Lontooseen. Vuodet 2003–2006 Agogo pelasi Bristol Roversin joukkueessa. Agogo pelasi joukkueessa 126 ottelua ja teki 41 maalia. 2006 Agogo siirtyi Nottingham Forestiin. Siellä hän teki 64 ottelussa 20 maalia, kunnes siirtyi egyptiläiseen Zamalekiin. Zamalekissa Agogo pelasi vain yhden kauden kolmivuotisesta sopimuksestaan. Kausi meni heikosti, ja osapuolet ajautuivat useita kertoja erimielisyyksiin. Agogo purki itsenäisesti sopimuksensa, mistä Zamalek vaati miljoonan dollarin korvauksia. Agogon uusi seura oli Apollon Limassol, jonka kanssa hän teki vuonna 2009 kaksivuotisen sopimuksen. Sieltä hän siirtyi kahden kauden jälkeen skotlantilaiseen Hibernianiin. Agogo teki Hibernianissa yhden maalin 14 ottelussa, ja joukkue vapautti hänet kesken kauden sopimuksestansa. Agogo ilmoitti kauden jälkeen lopettavansa pelaajauransa. == Maajoukkueura == Agogo edusti Ghanaa 27 ottelussa, joissa hän teki 12 maalia. Hän oli joukkueessa Ghanassa pelatuissa vuoden 2008 Afrikan-mestaruuskilpailuissa, joissa isäntämaa sijoittui pronssille. == Yksityiselämä == Agogo oli 35-vuotias, kun hän sai joulukuussa 2014 aivoverenkiertohäiriön, jonka takia hän joutui olemaan kaksi kuukautta sairaalassa. Hän oli kertonut, että häiriön takia hän ei pystynyt kirjoittamaan ja että hänellä oli pian kohtauksen jälkeen vaikeuksia myös puhua. Agogo kuoli lontoolaisessa sairaalassa elokuussa 2019. == Lähteet == Luokka:Ghanalaiset jalkapalloilijat Luokka:Vuonna 1979 syntyneet Luokka:Vuonna 2019 kuolleet